Σελίδα+εκπαιδευτικού

__**Προαπαιτούμενες γνώσεις: **__ 1. Ονοματολογία ανόργανων ενώσεων 2. Γραφή χημικής εξίσωσης και ισοστάθμιση αυτής με τους κατάλληλους συντελεστές 3. Έννοια του mole, της σχετικής ατομικής και μοριακής μάζας (Ar και Mr) και του γραμμομοριακού όγκου σε STP συνθήκες 4. Αριθμός Avogandro 5. Οι σχέσεις που συνδέουν μάζα <--> moles <--> όγκος 6. Την έννοια της συγκέντρωση και τον υπολογισμό συγκέντρωσης διαλυμάτων

__**Οργάνωση τάξης: **__ Οι μαθητές χωρίζονται σε ομάδες των 4 ατόμων και η κάθε ομάδα έχει δύο υποομάδες, Α και Β, των 2 μαθητών. Ο χωρισμός των ομάδων γίνεται κατά την είσοδο των μαθητών στο εργαστήριο υπολογιστών ή από προηγούμενη μέρα στην τάξη. Κάθε ομάδα διαλέγει ένα όνομα, το οποίο θα γράφεται πάνω στα φύλλα εργασίας που θα παραδώσει στο τέλος του μαθήματος μαζί με το γράμμα της υποομάδας που το συμπλήρωσε. Το κάθε ζευγάρι μαθητών κάθεται μπροστά σε έναν υπολογιστή, ενώ τα υπολοιπα μέλη της ομάδας κάθονται σε γειτονικό υπολογιστή, έτσι ώστε η τελική διάταξη της τάξης να έχει εναλλάξ τις υποομάδες Α και Β. Ο διδάσκων κατά την είσοδο των μαθητών στην αίθουσα δίνει σε κάθε υποομάδα το πακέτο με τα τέσσερα φύλλα εργασίας. Στο τελευταίο κομμάτι της παρουσίασης που αντιστοιχεί στη σελίδα "Διαδικασία (6)", τα μέλη κάθε ομάδας συνεργάζονται έτσι ώστε να λυθούν οι απαραίτητες ασκήσεις και δεν χρησιμοποιούν τους υπολογιστές. Τελειώνοντας, κάθε ομάδα παραδίδει και τα τέσσερα φύλλα εργασίας επί δύο φορές όπως αυτά αντιστοιχούν στις δύο υποομάδες.

__**Ρόλος διδάσκοντα: **__ Ο διδάσκων καθόλη τη διάρκεια του μαθήματος έχει επικουρικό ρόλο. Το μάθημα είναι σχεδιασμένο κατά τέτοιο τρόπο έτσι ώστε οι μαθητές να μπορούν εύκολα να πλοηγηθούν στη σελίδα και η εισαγωγή των νέων εννοιών γίνεται με τέτοιο τρόπο έτσι ώστε να μην χρειάζεται καθόλου η παρέμβασή του. Έχει την επίβλεψη των ομάδων και βρίσκεται στην αίθουσα για να διασφαλίσει την ομαλή ροή του μαθήματος. Επιπλέον, για τυχόν απορίες κατά τη διάρκεια του μαθήματος πρέπει πρώτα αυτές να συζητηθούν σε επίπεδο ομάδας και αν και πάλι οι μαθητές αντιμέτωπίζουν πρόβλημα τότε ο διδάσκων δίνει μια νέα κατεύθυνση για τη λύση. Πρέπει να γίνει σαφές από την αρχή ότι η συνεργασία μεταξύ των μελών της ομάδας είναι επιβεβλημένη και πως όλα τα μέλη πρέπει να έχουν ενεργό ρόλο πχ. στο κάθε ζευγάρι ο ένας μαθητής έχει την ευθύνη να γράψει τις απαντήσεις στα φύλλα εργασίας ενώ ο άλλος αναλαμβάνει την πλοήγηση στον υπολογιστή. Στην αρχή του μαθήματος ο διδάσκων μοιράζει σε κάθε ζευγάρι τα 4 φύλλα εργασίας που του αντιστοιχούν και στο τέλος του μαθήματος συγκεντρώνει τις απαντήσεις προς βαθμολόγηση. Στο πρώτο στάδιο του μαθήματος εξηγεί τους κανόνες λειτουργίας των ομάδων: 4 μέλη - 2 υποομάδες - ρόλος κάθε μέλους - τρόπος βαθμολόγησης - γιατί υπάρχει αξιολόγηση. Η βαθμολόγηση γίνεται με βάση και τα 8 φύλλα εργασίας της κάθε ομάδας. Τονίζεται ότι στην εφαρμογή της σελίδας "Διαδικασία (4)" εμφανίζονται οι ποσότητες σε επίπεδο σωματιδίων. Το φύλλο εργασίας έχει μελετηθεί με τέτοιο τρόπο έτσι ώστε να μην εμφανίζονται στα "υπολείμματα" ποσότητες και από τα δύο αντιδρώντα. Καλό θα ήταν ο εκπαιδευτικός να περιηγηθεί πρώτα στην εφαρμογή για να είναι προετοιμασμένος να απαντήσει σε τυχόν απορίες των μαθητών σε σχέση με αυτή. Επιπλέον, η αξιολόγηση στο τέλος του μαθήματος γίνεται για να αποκτήσουν οι μαθητές μια πιο υπεύθυνη στάση τόσο απέναντι στην ίδια την εργασία όσο και απέναντι στους συμμαθητές τους με τους οποίους συνεργάστηκαν. Οι όροι της συνεργασίας αυτής πρέπει να γίνουν γνωστοί στους μαθητές πριν την έναρξη του μαθήματος έτσι ώστε να δημιουργηθεί κλίμα θετικής αλληλεξάρτησης μεταξύ των μελών κάθε ομάδας. Παρά το γεγονός ότι οι μαθητές κάθονται ανά δύο σε κάθε υπολογιστή, καθαρά για πρακτικούς λόγους, θα πρέπει να γίνει σαφές ότι η ομάδα αποτελείται από τέσσερα άτομα και πως θα πρέπει και τα τέσσερα μέλη να έχουν ενεργό ρόλο τόσο κατά τη διάρκεια της πλοήγησης στο ψηφιακό μάθημα όσο και κατά τη διάρκεια επεξεργασίας των ασκήσεων. έτσι ώστε να είναι σε θέση να απαντήσουν σε τυχόν ερωτήσεις του διδάσκοντα σε επόμενα μαθήματα.

__**Εναλλακτικές προτάσεις για τη διδασκαλία: **__
 * <span style="color: #008080; font-family: 'Comic Sans MS',cursive; font-size: 110%;">Η εφαρμογή που υπάρχει στη σελίδα "Διαδικασία (4)" θα μπορούσε να χρησιμοποιηθεί και στο εισαγωγικό κομμάτι που αφορά στις αναλογίες, καθώς περιέχει την επιλογή "παίζοντας με σάντουϊτς" και μπορεί να συνδεθεί με το κομμάτι που παρουσιάζει ο Chemi. Επιπλέον, στην ίδια εφαρμογή, στο τμήμα παιχνίδι, υπάρχουν ασκήσεις οι οποίες και βαθμολογούνται από τον υπολογιστή και με τις οποίες οι μαθητές θα μπορούσαν να ασχοληθούν είτε στο σπίτι για εξάσκηση είτε αφού τελειώσουν το μάθημα, εφόσον περισσεύει χρόνος.
 * <span style="color: #008080; font-family: 'Comic Sans MS',cursive; font-size: 110%;">Ως ασκήσεις για το σπίτι είτε ως ενναλακτικές ασκήσεις για εξάσκηση των ομάδων στην τάξη θα μπορούσαν να χρησιμοποιηθούν και οι ασκήσεις του σχολικού βιβλίου που υπάρχουν στο αντίστοιχο κεφάλαιο της στοιχειομετρίας.
 * <span style="color: #008080; font-family: 'Comic Sans MS',cursive; font-size: 110%;">Ο προτεινόμενος χρόνος είναι δύο διδακτικές ώρες οι οποίες καλό θα ήταν να είναι συνεχόμενες έτσι ώστε να μην διακοπεί η ροή του μαθήματος. Η δευτερη ώρα χρησιμοποιείται περισσότερο για την επεξεργασία των ασκήσεων της σελίδας "Διαδικασία (6)" έτσι ώστε οι μαθητές να έχουν το χρόνο να λύσουν τις ασκήσεις αλλά και να διορθώσουν τυχόν λάθη ή παραλήψεις τους και στα πρώτα φύλλα εργασίας μέσα από τη συνεργασία και των τεσσάρων μελών κάθε ομάδας. Το τελευταίο αυτό στάδιο εναλλακτικά μπορεί να χρησιμοποιηθεί ως εργασία για το σπίτι. Σε αυτή την περίπτωση δεν χρειάζεται να γίνουν ομάδες των τεσσάρων αλλά οι μαθητές δουλεύουν όλο το μάθημα σε ζευγάρια και ο βαθμός αφορά στο κάθε ζευγάρι χωριστά.

__**<span style="color: #008080; font-family: 'Comic Sans MS',cursive; font-size: 110%;">Φύλλα εργασίας: **__ <span style="color: #008080; font-family: 'Comic Sans MS',cursive; font-size: 110%;">Για να τυπώσετε τα φύλλα εργασίας πατήστε στους παρακάτω συνδέσμους <span style="color: #008080; font-family: 'Comic Sans MS',cursive; font-size: 110%;"> <span style="color: #008080; font-family: 'Comic Sans MS',cursive; font-size: 110%;"> <span style="color: #008080; font-family: 'Comic Sans MS',cursive; font-size: 110%;"> <span style="color: #008080; font-family: 'Comic Sans MS',cursive; font-size: 110%;"> - από ένα για κάθε υποομάδα